

DAUGAVPILS PILSĒTAS PAŠVALDĪBA

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

#  L Ē M U M S

Daugavpilī

2022.gada 31.martā **Nr.163**

 (prot. Nr.10, 2.§)

**Par atbalstu Latgales Centrālās bibliotēkas projektam un apropriācijas palielināšanu**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2021.gada 23.septembra noteikumu Nr.5 “Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi, un kontroli” 49.punktu, saskaņā ar Valsts Kultūrkapitāla fonda 2022.gada 8.marta projekta finansēšanas līgumu Nr.2022-1-LIT069, ņemot vērā Daugavpils domes Izglītības un kultūras jautājumu komitejas 2022.gada 24.marta sēdes atzinumu, Daugavpils domes Finanšu komitejas 2022.gada 24.marta sēdes atzinumu, atklāti balsojot: PAR – 14 (I.Aleksejevs, P.Dzalbe, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Atbalstīt Latgales Centrālās bibliotēkas (reģ.Nr.90000066637, juridiskā adrese: Rīgas ielā 22A, Daugavpilī) Valsts Kultūrkapitāla finansēto fonda projektu “Tiekamies bibliotēkā! Bērnu rakstnieki Daugavpilī. 3.kārta” saskaņā ar 1. pielikumu.

2. Veikt apropriācijas palielināšanu Latgales Centrālās bibliotēkas (reģ. Nr.90000066637, juridiskā adrese: Rīgas ielā 22A, Daugavpilī) pamatbudžeta programmā “Eiropas Savienības un citu finanšu instrumentu finansētie projekti/pasākumi” saskaņā ar 2. pielikumu.

Pielikumā: 1. Projekta “Tiekamies bibliotēkā! Bērnu rakstnieki Daugavpilī. 3.kārta” apraksts;

2. Latgales Centrālās bibliotēkas pamatbudžeta programmas „Eiropas Savienības un citu finanšu instrumentu finansētie projekti/pasākumi” ieņēmumu un izdevumu tāmes grozījumi 2022.gadam.

Domes priekšsēdētāja

1.vietnieks *(personiskais paraksts)* A.Vasiļjevs